《寄深甫兄弟时在颍》
宋代·刘敞

回面簿领役，终岁无一欣。思君阻晤语，坐想如古人。

百里非遐方，书疏绝相闻。亦知平生怀，未为疏数分。

昔君幸见怜，约礼博以文。今也知不及，瞠然已绝尘。

裹饭更欲驰，漭漭风雪晨。高会汝颍间，千秋愧荀陈。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。